CELEX: 32013R0278
Language: et
Date: 2013-03-19 00:00:00
Title: Komisjoni rakendusmäärus (EL) nr 278/2013, 19. märts 2013 , teatavate kaupade klassifitseerimise kohta kombineeritud nomenklatuuris

23.3.2013   
            
            
               ET
            
            
               Euroopa Liidu Teataja
            
            
               L 84/13
            
         KOMISJONI RAKENDUSMÄÄRUS (EL) nr 278/2013,
   19. märts 2013,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et liikmesriikide tolliasutuste väljastatud siduvale tariifiinformatsioonile, mis käsitleb kombineeritud nomenklatuuri kaupade klassifitseerimist, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel kolme kuu vältel vastavalt nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (2) artikli 12 lõikele 6.
            
         
               (5)
            
            
               Käesoleva määrusega ettenähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Liikmesriikide tolliasutuste väljastatud siduvale tariifiinformatsioonile, mis ei ole kooskõlas käesoleva määrusega, võib vastavalt määruse (EMÜ) nr 2913/92 artikli 12 lõikele 6 tugineda veel kolme kuu vältel.
   Artikkel 3
   Määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. märts 2013
      
         
            Komisjoni nimel presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  EÜT L 302, 19.10.1992, lk 1.
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Umbes 0,2 mm paksusest metallplekist karp mõõtmetega umbes 33 × 10 × 10 cm.
                  Karbi välisküljel on tootemargi logo ja nimetus.
                  Karbi sees on kergesti eemaldatav, spetsiaalselt pudeli mahutamiseks vormitud, plastist siseosa.
                  Karp on kavandatud veinipudeli pakendiks.
                  Karp esitatakse tollile ilma pudelita.
               
               
                  7326 90 98
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6 ning CN-koodide 7326, 7326 90 ja 7326 90 98 sõnastusega.
                  Toote omadusi arvestades on see metallist kinkekarp eemaldatava sisseasetatava osaga. Rubriiki 4202 kuuluvad erinevat liiki pikaajaliseks kasutamiseks mõeldud tooted (näiteks binoklivutlarid, muusikariistakastid ja relvakabuurid jms mahutid), mis on spetsiaalselt kujundatud või seestpoolt kohandatud konkreetsete tööriistade mahutamiseks koos lisaseadmetega või ilma. Toode ei ole samalaadne kui rubriigi 4202 karbid ja säilitusmahutid (vt ka HSi selgitavad märkused, rubriik 4202). Järelikult ei või toodet klassifitseerida karbi või samalaadse mahutina rubriiki 4202.
                  Samuti ei või toodet klassifitseerida rubriigi 7310 toosiks või samalaadseks mahutiks, sest toode ei ole kaubanduslikuks transpordiks ja kaupade pakendamiseks mõeldud suurem säilituspakend ega ka või, õlle, küpsiste jms müügipakendina kasutamiseks mõeldud väiksem säilituspakend. Rubriigi 7310 alla kuuluvad kaupade transpordiks ja müügiks kasutatavad mahutid, kõnealune toode on aga kinkekarp, mis sisaldab pudelit ja tõstab selle välimuse esile, samas kui pudel ise sisaldab vedelikku (vt ka HSi selgitavad märkused, rubriik 7310).
                  Toodet ei või klassifitseerida ka rubriigi 7323 alla laua-, köögi- jm majapidamistarbena, sest toode ei ole ette nähtud kasutamiseks köögi-, laua- jm majapidamistarbena, vaid on piiratud kasutusalaga metallist kinkekarp (vt ka HSi selgitavad märkused, rubriik 7323).
                  Seepärast tuleb toode klassifitseerida kui muu raud- või terastoode CN-koodi 7326 90 98 alla.